El Ple de l'Ajuntament de Sagunt aprova proposar els canvis necessaris per a construir una escola valenciana del segle XXI
02 d’octubre 2015

​![](/media/otwpqbkn/24-c_tarazona.jpg)  

 Regidor d'Educació, José Manuel Tarazona.

El Ple de l'Ajuntament de Sagunt ha aprovat proposar els canvis necessaris per a construir l'escola valenciana del segle XXI que es necessita i notificar l'adopció d'este acord a la Conselleria d'Educació per registre, a més de notificar-ho també per correu certificat a la Escola Valenciana-Federació d’Associacions per la Llengua.

 La moció presentada per Compromís, va ser aprovada amb els vots a favor de Compromís, Esquerra Unida, ADN Morvedre i el PSPV; i els vots en contra del PP, IP i Ciutadans. 

Segons la moció, l'escola valenciana del segle XXI ha de ser: **Valenciana**, no solament en la llengua, sinó també en continguts, arrelada a la nostra tradició i també oberta al futur que proporcione una competència **plurilingüe** que incloga el valencià com a llengua pròpia, el castellà com a llengua cooficial i dues llengües estrangeres dins de l'etapa obligatòria. L'escola proposada, també ha de ser **intercultural**, **pública**, **gratuïta**, **laica** i **inclusiva** per a eradicar les desigualtats. A més, esta escola solament pot formar ciutadans que practiquen la democràcia. També ha de ser oberta i participativa, tots els que formen part de la institució han de participar tant en la presa de decisions com en les actuacions que es duen a terme.

  
Tal com va defensar el regidor delegat d'Educació, José Manuel Tarazona, l'escola valenciana, també ha de ser **crítica**, amb **autonomia**, i lligada a **criteris científics**, amb la finalitat de crear una escola que **investiga**, que cerca mètodes que faciliten el desenvolupament integral de les competències necessàries per a viure en la societat del segle XXI. També va explicar que esta escola ha de ser **transformadora**; **coeducadora**, que potencia la igualtat real d'oportunitats i l'eliminació de tota discriminació per raons de gènere. I finalment, es demanda una escola **humana**, amb referències culturals que ens enriqueixen des del passat i amb les competències que permeten gestionar els problemes del present, una escola que situe a l'ésser humà en el centre de les seues preocupacions.

*   [](http://www.facebook.com/sharer.php?u=https://aytosagunto.es/va/actualitat/el-ple-de-l-ajuntament-de-sagunt-aprova-proposar-els-canvis-necessaris-per-a-construir-una-escola-valenciana-del-segle-xxi/ "Facebook")
*   [](http://twitter.com/share?url=https://aytosagunto.es/va/actualitat/el-ple-de-l-ajuntament-de-sagunt-aprova-proposar-els-canvis-necessaris-per-a-construir-una-escola-valenciana-del-segle-xxi/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-ple-de-l-ajuntament-de-sagunt-aprova-proposar-els-canvis-necessaris-per-a-construir-una-escola-valenciana-del-segle-xxi/ "Linked In")
*   [](mailto:?body=https://aytosagunto.es/va/actualitat/el-ple-de-l-ajuntament-de-sagunt-aprova-proposar-els-canvis-necessaris-per-a-construir-una-escola-valenciana-del-segle-xxi/)